મગફળીના ટેકાના ભાવ પર અત્યાર સુધી ભાજપ દ્વારા ભારે રાજકારણ રમવામાં આવ્યંુ છે. મુખ્યમંત્રી તરીકે નરેન્દ્ર મોદી હતા ત્યારે તેઓએ મગફળીથી માંડીને કપાસના ટેકાના ભાવો પર કેન્દ્રની મનમોહન સરકારને ઘેરવામાં બાકી રાખ્યું નહોતું. ભાજપની જ ભગિની સંસ્થા કિસાન સંઘ પણ ખેડૂતોના મુદ્દે રસ્તાઓ પર ઊતરી આવ્યો હતો. હવે રાજ્ય અને કેન્દ્રમાં ભાજપની જ સરકાર હોવાથી ટેકાના ભાવો પર રાજકારણ રમવાનો કોંગ્રેસનો વારો આવ્યો છે. કોંગ્રેસ દ્વારા હવે પૂરજોશમાં ખેડૂતોના મુદ્દે નિવેદનબાજી થઇ રહી છે. કેન્દ્ર સરકારે મગફળીનો ૨૦ કિલોનો ટેકાનો ભાવ રૂપિયા ૮૪૪ જાહેર કર્યો છે.